作者：魏了翁
词牌/韵律：沁园春

paragraphs: 惠我田畴，拯民水火，春满蜀东。
更山连睥睨，长蛇隐雾，红移略约，睢霓横空。
人卧流苏行席上，公心事夕阑晨枕中。
长自苦，算无人识得，只有天公。
天教百般如愿，也应是、天眼惺憁。
看田间泥饮，门无夜打，水滨庐处，户有朝舂。
拟上公堂，称兕爵酒，未抵人间春意浓。
无可愿，愿城池永与，公寿无穷。